b'\n_START_ARTICLE_\nHeinrich Nicolaus Gerber\n_START_SECTION_\nLiv og virke\n_START_PARAGRAPH_\nGerber bodde i Leipzig i noen \xc3\xa5r fra 1724, og fikk i denne tida undervisning i klaverspill og generalbass av Johann Sebastian Bach. Mange av klaviaturverkene til Bach er bevart gjennom Gerbers kopier. _NEWLINE_I 1726 eller 1727 vendte Gerber tilbake til hjemstedet der han virket som organist og klaver- og komposisjonsl\xc3\xa6rer. Johann Adolf Scheibe og Johann Philipp Kirnberger var blant Gerbers bekjentskapskrets. _NEWLINE_S\xc3\xb8nnen, Ernst Ludwig Gerber, ble Gerbers etterf\xc3\xb8lger som hofforganist i Sondershausen._NEWLINE_Gerber skrev mange verk for klaviaturinstrumenter, som klaver- og orgelkonserter, preludier og fuger, sonater, suiter og annet, dessuten motetter og kantater. Gerber drev ogs\xc3\xa5 med instrumentbygging, blant annet tekniske forbedringer av klavikord og orgel.'